stanford-oval/wikipedia huggingface dataset:
זכויות האדם באוקראינה
אמנות בינלאומיות בנושאי זכויות האדם עליהן חתומה אוקראינה

אוקראינה חתומה על מספר רב של אמנות בינלאומיות בנושאי זכויות אדם, בהן אמנת רומא, האמנה האירופית לזכויות אדם, האמנה נגד עינויים, האמנה בדבר ביעור כל צורות האפליה הגזעית, אמנת זכויות הילד, האמנה לביעור כל הצורות של אפליה נגד נשים (CEDAW), האמנה הבינלאומית בדבר זכויות כלכליות, חברתיות ותרבותיות והאמנה הבינלאומית בדבר זכויות אזרחיות ומדיניות.
רקע

בשנת 2009, לאחר המשבר הכלכלי באוקראינה ב-2008-2009 (אנ'), אוקראינה דורגה כ"חופשית" על ידי ארגוני זכויות האדם, כגון Freedom House, שציינו בדו"ח השנתי: "לאוקראינה יש חברה אזרחית תוססת, אחת הבולטות באזור. אזרחים נוטלים יוזמה בפתרון בעיות, מקיימים הפגנות נגד תוכניות הבנייה העירוניות, וחושפים שחיתויות. לא נראו מגבלות על פעילות ארגונים לא-ממשלתיים. ישנה פעילות של איגודים מקצועיים, אבל לעיתים רחוקות יש שביתות ומחאות של עובדים, למרות חוסר שביעות רצון מהמצב הכלכלי."
באותה שנה גם ארגון Human Rights Watch ציין לשבח את ארגוני החברה האזרחית באוקראינה, אך הדגיש כי קיימות גם תופעות מדאיגות, בהן אלימות משטרתית והפרת זכויות האדם של קבוצות מוחלשות בחברה.
לאחר עליית ויקטור ינוקוביץ' לנשיאות בשנת 2010 החלו ארגונים בינלאומיים להביע את דאגתם. לפי פרידום האוס, "אוקראינה תחת הנשיא ינוקוביץ' הפכה לפחות דמוקרטית, ואם המגמות הנוכחיות יימשכו, היא עלולה להתדרדר לאוטוקרטיה וקלפטוקרטיה". הם ציינו כאירועים שליליים את המגבלות שהוטלו על כלי התקשורת, העמדה סלקטיבית לדין של אנשי אופוזיציה, פעילות פולשנית של שירותי הביטחון של אוקראינה, ביקורת נרחבת על מערכת הבחירות המקומיות, ושחיקה של חופש ההתכנסות וחופש הביטוי. בעקבות אירועים אלה ירד הדירוג של אוקראינה מ"מדינה חופשית" למדינה בעלת "חופש חלקי". מגמות אלה נמשכו בשנת 2011, בה דו"ח של אמנסטי אינטרנשיונל התריע על עינויים בחקירות, הגבלות על חופש הביטוי וחופש ההתכנסות, וגילויים רבים של שנאת זרים. מגמות אלה נמשכו גם בשנים שלאחר מכן.
הפרת זכויות אדם > הזכות להליך הוגן

הזכות להליך הוגן נפגעת אצל אזרחי אוקראינה באופן קבוע.
לפי Freedom House, רמת השחיתות במערכת המשפט באוקראינה ירדה לאחר המהפכה הכתומה. עם זאת, במערכת המשפט יש עדיין שחיתות, חוסר יעילות בגלל עומס יתר, אי שמירה על חזקת החפות, ואי-ביצוע פסיקות בית המשפט.
מאז 2010 מתבצעת העמדה סלקטיבית לדין של יריבים פוליטיים, בהליך שתואר על ידי הנציבות האירופית, ארצות הברית וארגונים בינלאומיים אחרים כ"לא הוגן, לא שקוף ולא עצמאי."
הפרת זכויות אדם > חופש תקשורת וחופש מידע

על פי עיתונאים ללא גבולות, מאז 2007 הדירוג של אוקראינה במדד חופש העיתונות הוא נמוך. תקופת נשיאותו של ויקטור ינוקוביץ' הייתה תקופת שפל במדד זה. הם ציינו כי במחוזות רבים באוקראינה עיתונאים נמצאים תחת איומים וחשופים לתקיפות אלימות, בייחוד עיתונאים שחקרו או חשפו מעשי שחיתות בגופים ממשלתיים.
דו"ח מאי 2014 של הארגון לביטחון ושיתוף פעולה באירופה (OSCE) קבע כי היו כ-300 מקרים של התקפות אלימות על התקשורת באוקראינה מאז נובמבר 2013. הארגון גינה את הסגירה של עיתונים ותחנות טלוויזיה פרו-רוסיות שפעלו באוקראינה.
העיתונאי האוקראיני רוסלן קוטסאבי נעצר בגין האשמות שונות בשנת 2015 ועדיין נמצא בכלא. ארגון אמנסטי אינטרנשיונל קרא לשחרורו והכריז עליו כאסיר מצפון.
מאז 2014, שירות הביטחון האוקראיני עצר מאות פעילי אופוזיציה במדינה לתקופות ארוכות, וסגר עיתונים ואתרי אינטרנט של ארגוני אופוזיציה במדינה.
במהלך שנת 2015 הוצאו מחוץ לחוק כ-10 מפלגות אופוזיציה, בהן מפלגות שתמכו בקומוניזם.
בשנת 2022, בזמן הפלישה הרוסית לאוקראינה, הכריז נשיא אוקראינה וולודימיר זלנסקי כי 11 מפלגות פוליטיות יוצאו מחוץ לחוק בשל קשרים עם רוסיה, בהן מפלגת האופוזיציה OPZZh (אנ'), שמחזיקה ב-44 מושבים בפרלמנט.
הפרת זכויות אדם > עינויים ותנאי מעצר

משנת 2007 דווח כי באוקראינה יש עינויים בחקירות המשטרה, תקופות ארוכות של מעצר לפני משפט, ותנאי מעצר קשים, בהם תאים צפופים, תנאים סניטריים ירודים והיעדר טיפול רפואי לעצורים. רבים מהם מנסים להתאבד בבתי המעצר.
בדו"ח של אמנסטי אינטרנשיונל משנת 2014 נמסר על חטיפה ומעצר של אזרחים רבים במזרח אוקראינה. כמו כן צוין כישלון הרשויות האוקראיניות בניהול חקירות בנושא הפרת זכויות אדם.
החל ממאי 2016 פורסמו עדויות רבות לעינויים בבתי מעצר, ולחקירות המתבצעות בבתי כלא סודיים.
הפרת זכויות אדם > זכויות חולי איידס

עקב מגפת איידס במדינה, ממשלת אוקראינה חוקקה מספר חוקים שנועדו להילחם בתופעה. על פי ארגוני זכויות האדם, חוקים אלה פוגעים בזכויות האדם של חולי איידס, וכן בבני אדם המשתמשים בסמים ובעובדי מין.
הפרת זכויות אדם > מהגרים ופליטים

קליטה של מהגרים ופליטים באוקראינה לוקחת זמן רב עקב קשיים ביורוקרטיים. כמו כן קיימות תופעות של ניצול לרעה של מהגרים ופליטים.
הפרת זכויות אדם > סחר בבני אדם

באוקראינה נפוצה זנות בכפייה, והיא משמשת כמדינת מוצא וארץ מעבר לאנשים, בעיקר נשים וילדים, שנסחרים לצורך ניצול מיני ועבודת כפייה, בעיקר במכרות פחם. ממשלת אוקראינה נקטה במספר צעדים למיגור תופעות אלה, אך הם אינם מספקים.
הפרת זכויות אדם > אלימות נגד נשים

אלימות נגד נשים היא בעיה חברתית מושרשת בחברה האוקראינית המסורתית. כמו כן, בכל שנה נרשמים מקרים רבים של רצח נשים.
הפרת זכויות אדם > חופש לשון

בשנת 2017 נחקק חוק הפוגע בחופש הלשון. על פי חוק זה, מותר ללמד בשפות שונות בגני ילדים ובבתי ספר יסודיים, אך בבתי ספר תיכוניים הלימודים חייבים להתנהל באוקראינית. חוק זה עורר תגובה חריפה בבולגריה, הונגריה, פולין, רומניה ורוסיה.
הפרת זכויות אדם > המלחמה בדונבאס

במהלך המלחמה בדונבאס, אוקראינה איבדה שליטה על שטחי הרפובליקה העממית של דונצק והרפובליקה העממית של לוהנסק, ולכן השעתה את מחויבויותיה לזכויות האדם באזורים אלה. במאי 2015 החליטה המועצה העליונה להשעות את כל האמנות הבינלאומיות לזכויות האדם באזור מזרח דונבאס, בהן האמנה הבינלאומית בדבר זכויות אזרחיות ומדיניות והאמנה האירופית לזכויות אדם.
ארגוני זכויות אדם אוקראינים

באוקראינה פועלים כ-20 ארגוני זכויות אדם, ובנוסף להם פעילים במדינה ארגונים בינלאומיים, בהם אמנסטי אינטרנשיונל וקבוצת הלסינקי.
ראו גם

זכויות להט"ב באוקראינה
הערות שוליים

↑  זלנסקי: "היו פשעי מלחמה במריופול". נאסרה פעילות 11 מפלגות אופוזיציה, באתר ynet, 20 במרץ 2022.
חוגלת עצים

| חוגלת עצים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: שלווים אמריקניים
סוג:: חוגלת עצים
שם מדעי
 Dendrortyx ‏גולד, 1844

חוגלת עצים (שם מדעי: Dendrortyx) הוא סוג של עופות קרקע מסדרת התרנגולאים. למרות שהם מכונים חוגלות הם דווקא שייכים למשפחה שלווים אמריקניים ונפוצים רק במקסיקו ובאמריקה המרכזית.
לחוגלת העצים ישנו גוף כתום-אפור וראש חשוף ואדמוני עם ציצת ראש זקורה אחורה. הגבות צהובות והעיניים כחולות, המקור קצר ומעוקל ויש להם גם "זקן" קטן. לחוגלה זו זנב ורגליים אדמדמים וארוכים העוזרים לה לנוע מהר על אדמות היער.
חוגלות אלה הן עופות החיות ביערות הרריים ברחבי מקסיקו ואמריקה הלטינית. חלק מהמינים נפגעו עקב כריתת היערות.
מינים

Dendrortyx barbatus
Dendrortyx leucophrys
Dendrortyx macroura
חוגלת שלג

| חוגלת שלג |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
תת־משפחה:: חוגלות
סוג:: חוגלת שלג
מין:: חוגלת שלג
שם מדעי
 Lerwa lerwa ‏הודג'סון, 1833

חוגלת שלג (שם מדעי: Lerwa lerwa) היא חוגלה החיה בהרי ההימלאיה ומהווה מין יחיד בסוגה.
אורכה של החוגלה הגדולה הזו 38-40 ס"מ ומשקלה 450-580 גרם בנקבות ו-550-700 גרם בזכרים. הגוף והראש אפור מפוספס עם מקור אדום, כנפיים וחזה חומים וצידיים מפוספסים בלבן. הבטן בהירה והרגליים אדומות ולחלק מהפרטים ישנו "כתר" שחור קטן. האפרוחים והצעירים נראים דומים מאוד לפסיון הדם החי באותם אזורים. הזכרים והנקבות דומים במראם אך לזכרים יש טופר על שורש הרגל שלהם.
הם חיים בטבע בטונדרה אלפינית בגובה של 3,000-5,000 מ' בהרי ההימלאיה בהודו, פקיסטן, נפאל וסין. עם זאת הם אינם מקננים על השלג החשוף אלא יורדים יותר למטה למטרות רבייה.
הם חיות בחבורות קטנות של 6-8 פרטים אם כי נצפו כבר יותר מ30 יחדיו. החוגלה היא מעופפת החוצה את ההרים בקריאות רועשות. בעונת הרבייה הם יורדים עד ליערות ההר. הם מזכירים מאוד את הפרנקולין האפור (Francolinus pondicerianus) החי באותו אזור וקל להתבלבל ביניהם. הם ניזונים מטחבים, חזזיות, זרעים ופירות יער שונים. כמו כן הם בולעים חצץ המסייע בעיכול המזון.
הערות שוליים

↑  חוגלת שלג באתר הרשימה האדומה של IUCN
חוגלית

| חוגלית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
תת־משפחה:: חוגלות
סוג:: חוגלית
שם מדעי
 Perdix ‏בריסון, 1760

חוגלית (שם מדעי: Perdix) היא סוג עוף קרקע  ממשפחת הפסיוניים הקרובה לחוגלה החיה בכרי דשא וערבות ברחבי אירופה ואסיה וכן נפוצה לאזורים רחוקים כמו לאמריקה הצפונית.
החוגלית אפורה ובעלת ראש וכנפיים חומים, מעל הראש כרבולת חומה עד כתומה, ושאר הגוף אפור או כהה עם סימנים לבנים.
מיני החוגלית מותאמים לחיים בערבות הפתוחות וחלק מהמינים יכולים לשרוד גם ברמות גבוהות. הם ניזונים בעיקר מחזזיות ומזרעים אך האפרוחים ניזונים בעיקר מחרקים. הם חיים בלהקות קטנות ולעיתים מצויים עם מיני פסיוניים אחרים.
מיני החוגלית אינם מגיעים לישראל.
מינים

חוגלית אפורה (Perdix perdix)
חוגלית דאוריה (Perdix daurica)
חוגלית טיבטית (Perdix hodgsoniae)
חקלאות אקסטנסיבית

כבשים מהזן הרדוויק בחקלאות גבעות אקסטנסיבית, במחוז האגמים, אנגליה. הכבשים חופשיות לטפס לפסגות הגבוהות.
חקלאות אקסטנסיבית היא שיטה חקלאית המתאפיינת בהשקעה קטנה של עבודת כפיים, מים, דשנים, מיכון והון ביחס לשטח האדמה המעובד. שיטה חקלאית זו הפוכה לחקלאות אינטנסיבית, היא מתפרשת על פני שטחים נרחבים ומניבה יבול קטן ליחידת שטח.
חקלאות אקסטנסיבית כוללת גידול צאן ובקר באזורים בעלי פרודוקטיביות חקלאית נמוכה וגידול בקנה מידה רחב של חיטה, שעורה, שמני בישול ודגנים נוספים באזורים בהם הקרקע דלה ועתיקה, כך שהיבול לדונם נמוך, אך השטח הרחב והזול מניב יבול גבוה ביחד להשקעה ולעבודה. רעייה נוודית היא דוגמה קיצונית לחקלאות אקסטנסיבית, שבה הרועים מעבירים את בעלי החיים שלהם לרעות באזורים בהם יש מזון בהתאם לעונות השנה וזמינות המזון. גם חקלאות נדודים (אנ') (חקלאות כריתה ושריפה) היא חקלאות אקסטנסיבית.
גאוגרפיה

חקלאות אקסטנסיבית נמצאת בחלקים של אמצע קו הרוחב של רוב היבשות, וגם באזורים מדבריים שבהם אין מים זמינים להשקיה, מפני שחקלאות אקסטנסיבית דורשת פחות גשמים ומקורות מים להשקיה מחקלאות אינטנסיבית. המשק החקלאי מתפרש על פני שטח גדול בהשוואה למספר העובדים והכסף המושקע בו.
יתרונות

לחקלאות אקסטנסיבית יש מספר יתרונות על פני חקלאות אינטנסיבית:
נדרש פחות כוח אדם ליחידת שטח כדי לעבד שטחים גדולים, במיוחד מאחר שלא מבוצעים שינויים יקרים בקרקע (כמו טרסות).
ניתן להשתמש במיכון בצורה יעילה יותר על פני שטחים גדולים ושטוחים.
היעילות רבה יותר של העבודה החקלאית גורמת בדרך כלל למחירי מוצרים נמוכים יותר.
רווחת בעלי החיים טובה בדרך כלל מכיוון שבעלי חיים אינם מוחזקים בצפיפות.
דרישות נמוכות יותר של תשומות כגון דשנים.
הסביבה באזור הגידול והקרקע אינן נפגעות משימוש יתר בכימיקלים.
שימוש במכונות ובשיטות מדעיות חקלאיות מניב כמות גדולה של יבולים.
בעלי חיים שגדלו באזורים גדולים יותר מתפתחים ביעילות רבה יותר.
חסרונות

לחקלאות נרחבת יש כמה חסרונות:
התשואות נוטות להיות נמוכות בהרבה מאשר בחקלאות אינטנסיבית בטווח הקצר.
הצורך בשטחי קרקע נרחבים מגביל את בית הגידול של מיני בר, כפי שקורה בחקלאות אינטנסיבית.
ראו גם

פוליקולטורה
חווה חקלאית
הערות שוליים

↑  מאירה שגב, איריס שילוני וצביה פיין, ‏הפיתוח והתכנון המרחבי : ספר לימוד בגאוגרפיה ופיתוח הסביבה, 2010, עמ' 282‏, באתר "כותר"
| --- | --- |
בקרת זהויות :  NKC: ph909271
חוגלית אסיה

| חוגלית אסיה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: חוגלית אסיה
שם מדעי
 Tropicoperdix ‏בליית, 1859

חוגלית אסיה (שם מדעי: Tropicoperdix) הוא סוג של שלווים ממשפחת הפסיוניים החיים רק בדרום-מזרח אסיה. סוג זה מכיל 2 מינים והוא תואר ב- בידי החוקר האנגלי אדוארד בליית (אנ').
בעבר מיני הסוג נכללו בתת-משפחת החוגלות (בעבר שויכו לסוג חוגלת הרים) אך כיום הם נחשבים לקרובי הטווסים, לאחר שבדיקות פילוגנטיות מ-2021 הראו שהם קרובים יחסית לסוגים טווס, ארגוס גדול וארגוס מצויץ והם כנראה אבותיהם ה"צנועים" של הטווסים.
מינים

Tropicoperdix charltonii - מצוי בסכנת הכחדה בטבע.
Tropicoperdix chloropus
חוגלת טנזניה

| חוגלת טנזניה> מיון מדעי |
| --- | --- |
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
תת־משפחה:: חוגלות
סוג:: חוגלת טנזניה
מינים
 Xenoperdix obscuratus  Xenoperdix udzungwensis
שם מדעי
 Xenoperdix
תחום תפוצה


חוגלת טנזניה (שם מדעי: Xenoperdix) היא סוג של חוגלות החיות בהרים טרופיים בטנזניה. סוג זה התגלה ב-1994, אך בתחילה נחשב המין חוגלת אודזונגווה (Xenoperdix udzungwensis) למין היחידי. המשך התגלה ע"פ בדיקות מולקולריות עוד מין - חוגלת יער רובהו Xenoperdix obscuratus), החיה כמה קילומטרים ליד החוגלה הראשונה.
מינים אלה מזכירים במראה ובהתנהגות את חוגלת ההרים מדרום-מזרח אסיה ובעיקר למין Arborophila torqueola. כמותם הם חיים ביערות הגשם של הרי טנזניה והם בעלי מקור אדום, ראשים צבועים, חזה מפוספס וגוף אפרפר.
הם מסתתרים בסבכי היער ומסווים את עצמם מטורפים. הם חפשים מזון קטן הכולל נמלים, חיפושיות, זרעים ופירות. שני המינים מצויים בסכנת הכחדה עקב תחום מחייתם הקטן והפגיעה ביערות.
מינים

חוגלת יער רובהו (Xenoperdix obscuratus)
חוגלת אודזונגווה (Xenoperdix udzungwensis)
זיו לנצנר

זיו לנצנר (נולד ב-14 באוקטובר 1974) הוא חוקר אנטומיה, צייר ואמן ישראלי ומרצה לרישום אקדמאי, אנטומי ולציור ריאליסטי. לנצנר מצייר בסגנון ציור פיגורטיבי ריאליסטי ומתמחה בציור ורישום אנטומי.
זיו לנצנר
זיו לנצנר הציג ומציג בתערוכות וגלריות בארץ ובעולם, מרצה בבצלאל, אקדמיה לאמנות ועיצוב ירושלים, לימד במוזיאון ישראל ובמורשה המכללה לאומנויות ירושלים. פיתח מתודות לימוד ייחודיות באנטומיה, דיוקן עצמי ובתפיסת מרחב ופרספקטיבה.
ביוגרפיה

זיו לנצנר נולד בכפר סבא, ישראל. בשנת 1995 סיים את לימודיו במכון אבני ובשנת 2000 סיים את לימודיו בבית ברל המדרשה לאומנות. בשנת 2004 החל לעבוד ב-Digital Production Solutions Israel Ltd כאמן קונספט וצייר סביבות ורקעים לסרט האנימציה גיבור של כולם, אחת מההפקות האחרונות של כריסטופר ריב.
בשנת 2011 לקח חלק בתוכנית "דיוקן" בהנחייתו של אלדד זיו בערוץ הראשון בה צייר את דיוקנה של תיקי דיין שבחרה בזיו כצייר הנבחר.
בשנת 2006 החל ללמד במוזיאון ישראל ירושלים ולימד ציור רישום וציור בשמן העביר קורסים לעובדי מוזיאון ישראל, גמולי השתלמות למשרד החינוך, קורסי קבע לציור ריאליסטי, ומכינות ללימודים גבוהים, זיו סיים את עבודתו במוזיאון ישראל בשנת 2013.
בין השנים 2007–2010 לימד במורשה המכללה לאומנויות ירושלים רישום וציור בשמן ותולדות האמנות, משנת 2011 ועד 2021 לימד אנטומיה ורישום אקדמאי קלאסי במחלקה לאנימציה במכללת מנשר לאמנות.
משנת 2020 מרצה לרישום אקדמי ואנטומי במחלקה לאומנויות המסך בבצלאל.
הוראה

2000 -2002 המחלקה לחינוך כפר סבא
2001- 2003 א. סינגלובסקי המכללה לעיצוב תל אביב
2010-2007 מוסררה מורשה המכללה לאומנויות ירושלים
2013-2006 מוזיאון ישראל ירושלים
2011 -2021 מנשר לאמנות תל אביב
2020- ואילך בצלאל, אקדמיה לאמנות ועיצוב ירושלים
פרסומים ומחקר

2023 Leonardo da Vinci's Quest to Decipher the Essence of Nature, Man, Art, and Science: The Tale of Virgin of the Rocks. The Israel Medical Association Journal (IMAJ)
2021 Sexual dimorphism of the posterior cervical spine muscle attachments Journal of Anatomy
Moving Pain Away ‑ RiVision: An Innovative Physical Therapy 2016
כנסים

2024 Anatomical Art or Artistic Anatomy בצלאל אקדמיה לאמנות ועיצוב ירושלים
2024 על האמנות האנטומית לאורך ההיסטוריה, החוג לאנטומיה בפקולטה למדעי הרפואה והבריאות באוניברסיטת תל אביב,
תערוכות יחיד

2020 תל אביב גלריה מנשר, ANA TO ME
2008 דיוקנאות, מוזיאון ישראל ירושלים
2006 דיוקנאות, המרסייט רמת אביב
2006 טבע דומם, גלריה צמרות רמת השרון
2006 "ריאליזם", גלריה הוראס ריכטר תל אביב
2005 זכרונות, בית בכפר כפר סבא
2005 חזרה הביתה, בית ההסתדרות כפר סבא
2003 נופים, פלאנט איי קולוני תל אביב
2003 טבע דומם, גלריה יו. וי תל אביב
2002 SEE MY INNER SELF, שרתון מוריה תל אביב
2002 L.I.T, גלריה דיאם תל אביב
2001 דיוקנאות, מאי סנטר תל אביב
1997 גלריה ארט 3 כפר סבא
1996 רישומים, גלריה איציק כהן הוד השרון
1995 I AM, שישהו כפר סבא
1992 בית נעמת כפר סבא
תערוכות קבוצתיות

2020 קן פלאות, קן הקוקיה תל אביב
2014 קישוקוש הוא לא קישקוש, מרכז וויל כפר שמריהו
2014 טבע דומם, גלריה ארסוף תל אביב
2011 "דיוקן" מרכז וויל כפר שמריהו
2011 טבע דומם, גלריה תירוש הרצליה
2010 גראמפי, גלריה ארסוף גורדון תל אביב
2007 צל, גלריה עירונית כפר סבא
2007 מחווה לצ'אפלין, לילות קיסריה קיסריה
2007 תיק אישה, על האגם רעננה
2007 פינה, מרכז הבמה גני תקווה
2006 SHADOW, וויסבאדן גרמניה
2005 דיקנאות בשחור לבן, בית דניאל תל אביב
1997 עבדות, קריית ספיר כפר סבא
1993 מכון אבני תל אביב
1993 פסטיבל באוהאוס תל אביב
גלריה

wombag תיק אישה, אוסף פרטי
טבע דומם 67, שמן על בד,"ריאליזם" 2002, אוסף פרטי
דיוקן 2002, שמן על בד, דיוקנאות "ריאליזם"
דיוקן תיקי דיין, שמן על בד, דיוקן' אוסף פרטי תיקי דיין
דיוקן ויקטור, שמן על בד, אוסף פרטי
דיוקן 2010, שמן על בד, דיוקנאות אוסף פרטי
אנטומיה של המתאגרף, עיפרון על נייר, Ziv Lenzner Anatomy
זיו לנצנר רישום אנטומי, עפרונות על נייר, Ziv Lenzner Anatomy
אנטומיה בתנועה, עפרונות על נייר, Ziv Lenzner Anatomy
אנטומיה של הרגל, Ziv Lenzner Anatomy
חוגלת ראש-ארגמן

| חוגלת ראש-ארגמן |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
תת־משפחה:: חוגלות
סוג:: Haematortyx 
מין:: חוגלת ראש-ארגמן
שם מדעי
 Haematortyx sanguiniceps ‏שרפ, 1879
תחום תפוצה


חוגלות ראש-ארגמן בפארק
חוגלת ראש-ארגמן (שם מדעי: Haematortyx sanguiniceps) היא מין יחיד בסוגו בתת-משפחת החוגלות החיה אך ורק ביערות הררים וכן ביערות שפילה סובטרופיים בצפון בורנאו שבאינדונזיה. היא התגלתה בשנת 1879.
לחוגלה זו גוף שחור עם ראש וצוואר אדמוני שנתן לה את שמה וכמו כן קצה הזנב אדום. המקור צהוב ומעל העין ישנה גבה שחורה. הזכרים גדולים מעט מהנקבות ומגיעים למשקל של 330 גרם.
החוגלה חיה בעיקר במורדות הרים ולה טריטוריה של 1,000–1,500 מטר. תפוצתן מוגבלת וייתכן שנפגעה מכריתת היערות. הן אוכלות חרקים ופירות יער ומסתתרות בין הסבכים.
הערות שוליים

↑  חוגלת ראש-ארגמן באתר הרשימה האדומה של IUCN
זפוריז'יה (כדורסל)

מועדון הכדורסל זפוריז'יה (באוקראינית: Ферро-ЗНТУ) היא קבוצת כדורסל אוקראינית מהעיר זפוריז'יה, המתמודדת בסופרליגה האוקראינית.
היסטוריה

הקבוצה הוקמה בשנת 1972 בשם "Строитель" והחלה לשחק בליגה האזורית ובהמשך בליגה הסובייטית השנייה. הקבוצה משתתפת בסופרליגה האוקראינית מאז הקמתה בשנת 1992. בעונת 2008/09 הקבוצה הייתה שותפה להקמת ליגה ראשונה נפרדת. בעונת 2009/10, לאחר איחוד הליגות הבכירות של אוקראינה, חזרה לשחק בסופרליגה, במסגרתה הגיעה הקבוצה עד למקום השלישי וזכתה ב"גביע הראשון שלה" לאחר ניצחון בגמר מול קבוצת בי.סי. קייב 74-82. בעונת 2011/12 הגיעה עד לגמר הגביע, בו הפסידה לקבוצת בודיבלניק קייב 82-70. ובנוסף הגיעה לחצי גמר הפלייאוף וניצחה את בודיבלניק במשחק על המקום השלישי. בעונת 2012/13 הגיעה עד לחצי גמר הפלייאוף ובנוסף זכתה הקבוצה בגביע האוקראיני לאחר לניצחון בגמר מול קבוצת בי.סי. גוברלה.
היסטוריה > במסגרת אירופאית

בעונת 1996/97 השתתפה הקבוצה במוקדמות גביע קוראץ' והפסידה לקבוצת סודרטלי קינגס בסיכום שני מפגשים. ובעונת 2010/11 השתתפה במוקדמות היורוצ'לנג' והפסידה לקבוצת בנפיקה ליסבון בסיכום שני מפגשים.
היסטוריה > אולמות

בעיר קיימים שני אולמות בהם משתמשת הקבוצה לאירוח משחקיה. במשחקי הליגה האוקראינית, הקבוצה מארחת באולם "סאר ארנה" המכיל 1,200 מקומות. ובמשחקים אירופאים הקבוצה מארחת בהיכל הספורט "יונוסט ארנה" (הנוער), המכיל 3,300 מקמות ישיבה.
תארים והישגים

הסופרליגה האוקראינית :
חצי גמר: 2010, 2011, 2012, 2013
הגביע האוקראיני :
זכייה (2): 2010, 2013
גמר: 2012
ההיסטוריה של פיתוח החיסון נגד נגיף הקורונה

דגימות מחקר של חיסון COVID-19 במקפיא מעבדות NIAID. (30 בינואר 2020)
רקע

לאחר שבודד נגיף הקורונה בדצמבר 2019 התפרסם הרצף הגנטי שלו ב-11 בינואר 2020. הדבר הביא לתגובה בין-לאומית דחופה שכללה התכוננות להתפרצות מגפה והאצת פיתוחו של חיסון נגד COVID-19. מאז תחילת 2020, פיתוח החיסונים זורז באמצעות שיתוף פעולה חסר תקדים בתעשיית התרופות הרב-לאומית ובין ממשלות. עד יוני 2020 הושקעו עשרות מיליארדי דולרים על ידי תאגידים, ממשלות, ארגוני בריאות בין-לאומיים וקבוצות מחקר באוניברסיטאות כדי לפתח עשרות סוגים שונים של חיסונים וכדי להיערך לתוכניות עולמיות לחיסון נגד COVID-19. על פי הקואליציה לחדשנות לשם מוכנות למגפות (Coalition for Epidemic Preparedness Innovations (CEPI)), ההתפלגות הגאוגרפית של פיתוח חיסונים מסוג COVID-19 היא: גופים בצפון אמריקה – כ-40% מהפעילות. 30% מהפעילות – באסיה ובאוסטרליה. 26% מהפעילות – באירופה. פרויקטים נוספים – בדרום אמריקה ובאפריקה.
אירועים מרכזיים

בפברואר 2020, ארגון הבריאות העולמי אמר כי הוא לא מצפה שחיסון נגד תסמונת מצוקה נשימתית חמורה (SARS-CoV-2) יהפוך לזמין תוך פחות מ-18 חודשים.
הגדילה בשיעור התפשטותו של נגיף COVID-19 ברחבי העולם בתחילת 2020 עוררה בריתות בין-לאומיות ומאמצים ממשלתיים לארגון דחוף של משאבים לייצור מספר חיסונים בלוחות זמן מקוצרים
ארבעה מועמדים לחיסונים נכנסו להערכה במרץ (ראו טבלת הניסויים הקליניים שהחלו בשנת 2020, למטה).
ב-24 ביוני 2020, אישרה סין את חיסון ה-CanSino לשימוש מוגבל בצבא ושני חיסוני נגיף לא פעילים לשימוש חירום בקרב עובדים במקצועות בסיכון גבוה.
ב-11 באוגוסט 2020 הודיעה רוסיה על אישור חיסון ה-Sputnik V שלה לשימוש חירום, אם כי חודש לאחר מכן רק כמויות קטנות של החיסון הופצו לשימוש מחוץ לניסוי שלב 3.
ב-20 בנובמבר 2020 הגישה השותפות Pfizer – BioNTech בקשה לאישור חירום (EUA) ל-FDA עבור חיסון ה-mRNA המכיל BNT162b2 (החומר הפעיל tozinameran).
ב-2 בדצמבר 2020, הסוכנות הרגולטורית לתרופות ומוצרי בריאות בבריטניה (MHRA) נתנה אישור רגולטורי זמני לחיסון Pfizer – BioNTech, והפכה למדינה הראשונה שאישרה חיסון זה והמדינה הראשונה בעולם המערבי לאשר את השימוש בחיסון COVID-19.
החל מ-21 בדצמבר, מדינות רבות והאיחוד האירופי אישרו את החיסון Pfizer – BioNTech COVID-19. בחריין ואיחוד האמירויות הערביות העניקו אישור לשיווק חירום עבור BBIBP-CorV, המיוצר על ידי Sinopharm. ב-11 בדצמבר 2020, מנהל המזון והתרופות של ארצות הברית (FDA) העניק אישור לשימוש חירום (EUA) לחיסון Pfizer – BioNTech COVID-19. שבוע לאחר מכן העניק ה-FDA אישור זה ל-MRNA-1273, חיסון מודרנה.
ב-31 במרץ 2021 הודיעה ממשלת רוסיה כי רשמה את החיסון הראשון ל-COVID-19 לבעלי חיים.
תכנון והשקעה

מתחילת 2020, פיתוח חיסונים ל-COVID-19 נעשה באמצעות שיתוף פעולה בממדים חסרי תקדים של תעשיית התרופות הבין-לאומית ושל ממשלות. לפי הקואליציה למוכנות ולחדשנות בתחום המגפות (Coalition for Epidemic Preparedness Innovations, CEPI) התפוצה הגאוגרפית של פיתוח החיסון היא 40% בצפון אמריקה, 30% באסיה ואוסטרליה, 26% באירופה, ומספר פרויקטים בדרום אמריקה ובאפריקה.
התחייבות להגעה לשלב של בדיקה ראשונה בבני אדם של חיסון פוטנציאלי מהווה עלות משמעותית עבור מפתחי חיסונים. העלות נאמדת בין 14 ל-25 מיליון דולר עבור שלב נסיוני, אבל עשוי להאמיר עד 70 מיליון דולר. לשם השוואה, במהלך מגפת נגיף האבולה בשנים 2014–2015 היו 37 מועמדים לחיסונים בפיתוח דחוף, כאשר רק אחד הפך לחיסון מורשה בעלות כוללת לאישור היעילות בשלבי ניסויים III–II בעלות כוללת של מיליארד דולר.
תכנון והשקעה > ארגונים בין-לאומיים > יוזמה להאצת המחקר בנושא נגיף הקורונה (ACT-A)

היוזמה להאצת המחקר בנושא נגיף הקורונה COVID-19, שיתוף הפעולה הגלובלי להאצת פיתוח, ייצור וגישה שוויונית לאבחון, טיפול תרופתי וחיסונים חדשים של COVID-19 (ובאנגלית Access to COVID-19 Tools Accelerator), היא יוזמה של G20 שהוכרזה על ידי יו"ר G20 מוחמד אל-ג'עדאן ב-24 באפריל 2020. קריאה לפעולה פורסמה במקביל על ידי ארגון הבריאות העולמי (WHO) ב־24 באפריל.
ב-10 בספטמבר 2020 התארחו האו"ם והאיחוד האירופי במפגש הכינוס של מועצת ההנחיה של ה-ACT-A, שקיבלה 2.7 מיליארד דולר מתוך 35 מיליארד הדולרים הדרושים להבטחת מנות החיסון של COVID-19 בשווי 2 מיליארד דולר, 245 מיליון מנות ו-500 מיליון מבחנים שהיוזמה ראתה כנדרשים לקיצור המגפה ולזרוז ההתאוששות הגלובלית. סר אנדרו ויטי וד"ר נגוזי אוקונג'ו-איוויאלה קיבלו על עצמם לשמש שליחים מיוחדים למאיץ ACT-A מטעם ארגון הבריאות העולמי. אף על פי שממשל טראמפ בארצות הברית משך את תמיכתו הכספית ב-WHO וב-ACT-A בשנת 2020, ארצות הברית חידשה את תמיכתה ב-WHO וב-COVAX ב-21 בינואר 2021 בעקבות השבעתו של הנשיא ג'ו ביידן.
ה-ACT-A הוא מבנה תמיכה בין-תחומי המאפשר לשותפים לחלוק משאבים וידע. הוא כולל ארבעה יסודות, שכל אחד מהם מנוהל על ידי שניים עד שלושה שותפים:
חיסונים – Vaccines (נקראים גם "COVAX")
אבחון – Diagnostics
תורת הריפוי – Therapeutics
מתאם בין מערכות בריאות – Health Systems Connector